Document ID: 31982D0960

Rozhodnutie Komisie
z 23. decembra 1982,
ktorým sa mení a dopĺňa rozhodnutie Rady 82/734/EHS o zozname podnikov vo Švajčiarskej konfederácii, schválených pre vývoz čerstvého mäsa do spoločenstva
(82/960/EHS)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na smernicu Rady 72/462/EHS z 12. decembra 1972 upravujúcu zdravotné a veterinárne problémy pri dovoze hovädzieho dobytka, ošípaných a čerstvého mäsa z tretích krajín [1], a najmä na jej články 4 ods. 1 a 18 ods. 1 písm. a) a b),
keďže zoznam podnikov vo Švajčiarsku schválených pre vývoz čerstvého mäsa do spoločenstva bol najprv stanovený rozhodnutím Rady 82/734/EHS [2];
keďže pri bežnej kontrole vykonanej podľa článku 5 smernice 72/462/EHS a článku 3 ods. 1 rozhodnutia Komisie 80/15/EHS z 21. decembra 1979 o kontrolách na mieste týkajúcich sa dovozu hovädzieho dobytka, ošípaných a čerstvého mäsa z tretích krajín [3] sa zistilo, že hygienickú úroveň niektorých podnikov možno považovať za vyhovujúcu; keďže tieto podniky preto môžu zostať v zozname spoločenstva alebo sa do neho môžu zapísať;
keďže ale kontrola v ďalších podnikoch ukázala, že v niektorých prípadoch sa nevyvinula dostatočná snaha na zlepšenie hygienickej úrovne a v iných prípadoch sa úroveň zhoršila; keďže podmienky niektorých týchto podnikov nevyžadujú okamžité odobratie schválenia, sú však dôvodom na jeho obmedzenie na určité obdobie, na konci ktorého schválenie stratí platnosť, pokiaľ medzitým nenadobudnú účinnosť potrebné opatrenia, overené ďalšou kontrolou na mieste, vyžiadanou švajčiarskymi orgánmi, ak to uznajú za nutné;
keďže je preto potrebné zoznam podnikov zmeniť a doplniť;
keďže opatrenia ustanovené v tomto nariadení sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Rozhodnutie 82/734/EHS sa mení a dopĺňa takto:
1. Článok 4 sa nahradzuje takto:
"Článok 4
Toto rozhodnutie sa preskúma a v prípade potreby zmení a doplní najneskôr do 30. júna 1983, s osobitným zreteľom na opatrenia, ktoré švajčiarske orgány uskutočnili v oblastiach veterinárnej kontroly a hygieny pri zabíjaní."
2. Príloha rozhodnutia 82/734/EHS sa nahradzuje prílohou k tomuto rozhodnutiu.
Článok 2
Toto rozhodnutie je adresované členským štátom.
V Bruseli 23. decembra 1982

Labels: 0
18
17
6